**«Астана-Теплотранзит» АҚ-тың жылу энергиясын беру және**

**тарату бойынша қызметі туралы 2018 жылғы есеп**

2019 жылғы 23 сәуірде «Астана-Теплотранзит» АҚ тұтынушыларға және өзге де мүдделі тұлғаларға реттеліп көрсетілетін жылу энергиясын беру және тарату қызметтерін ұсыну жөніндегі жыл сайынғы есеп беруді өткізді. Есепте субъект қызметінің келесі көрсеткіштері көрсетілген.

1. **Инвестициялық бағдарлама**

2018 жылы Қоғам инвестицияға 994 846 мың теңге бағыттады. Орындалуы 101,1% құрады.

Бүгінгі күні Қоғам «Нұрлы жол» инфрақұрылымды дамытудың 2015-2019 жылдарға арналған мемлекеттік бағдарламасын жүзеге асыруда. Бұл бағдарлама 4, 5-кірменің жылумен жабдықтау объектілерін салуды көздейді.

2018 жылы «Нұрлы жол» бағдарламасын іске асыруға 73 072 мың теңге бағытталды.

1. **Қызметтің қаржы-экономикалық көрсеткіштері**

Есептік 2018 жылы жылу энергиясын беру және тарату тарифі:

* 2018 жылғы 1 қаңтардан бастап 30 маусымға дейін ҚҚС-сыз 1 Гкал үшін 1 131,39 теңге;
* 2018 жылғы 1 шілдеден 31 тамызға дейін ҚҚС-сыз 1 Гкал үшін 1 190,1 теңге;
* 2018 жылғы 1 қыркүйектен 31 желтоқсанға дейін ҚҚС-сыз 1 Гкал үшін 1 180,53 теңге құрады.

2018 жылғы негізгі қызмет бойынша кірістер 7 464 639 мың теңгені құрады.

Қоғамның 2018 жылғы шығыстары 7 529 730 мың теңгені құрады. Негізгі қызмет бойынша қаржылық нәтиже 66 091 мың теңге залалды құрады.

Негізгі емес қызмет бойынша кірістер 368 823 мың теңгені, шығыстар 238 630 мың теңгені, пайда 130 193 мың теңгені құрады.

Салық салынғаннан кейінгі кәсіпорынның қорытынды қаржылық нәтижесі – 57 744 мың теңге пайда.

1. **Жылу энергиясын беру және тарату қызметтерінің көлемі**

2018 жылы көрсетілген қызметтер көлемі бекітілген тарифтік сметада 5 412 875 Гкал болған кезде, 6 478 032 Гкал құрады. Пайдалы босатудың 1 065 157 Гкал-ға немесе 19,7 пайызға ұлғаюы жаңадан қосылатын тұтынушылардың жылу жүктемелерінің өсуімен және нақты климаттық жағдайлармен байланысты.

1. **Тұтынушылармен жұмыс, ұсынылатын қызметтердің сапасы**

«Астана-Теплотранзит» АҚ жаңа технологияларды қолдана отырып, ұсынылатын қызметтердің сапасына, үдерістерді автоматтандыруға көп көңіл бөледі.

Есепті жылы технологиялық бұзушылықтар (авариялар, І, ІІ дәрежелі істен шығулар) тіркелген жоқ. Көрсетілетін қызметтің сапасына шағымдар түскен жоқ.

Қоғамның интернет-ресурсында тұтынушылар үшін қажетті барлық ақпарат орналастырылған.

Қызмет тұтынушыларымен кездесу үшін Қоғам есігі ашық, басшылық барлық қызықтыратын сұрақтарға жауап беруге дайын.

1. **Тарифтік сметаны орындау**

2018 жылғы тарифтік сметаны орындау нәтижелері бойынша нақты шығындардың бекітілгеннен асып кетуі келесі баптар бойынша 946 919 мың теңгені құрады: амортизация, шикізат пен материалдар, нормативтік ысыраптар, қызмет көрсету, негізгі құралдарды жөндеу, өлшеу құралдарын, қорғаныс құралдарын салыстырып тексеру, бригадаға рұқсат беру, абаттандыруды қалпына келтіру, көлік құралдарына техникалық қызмет көрсету, еңбек қауіпсіздігі және еңбекті қорғау, кадрлар даярлау, экология бойынша шығыстар.

Шығындардаың бекітілгендерден үнемделуі келесі баптар бойынша 64 877 мың теңгені құрады: энергия, еңбекақы төлеу шығыстары, ЖЖМ, іссапар шығыстары, қатты тұрмыстық, құрылыс және өндірістік қалдықтарды көму, байланыс қызметтері, сумен жабдықтау және кәріз қызметтері, ақпараттық қызмет көрсету, кеңсе тауарлары.

«Кезең шығыстары» **-** «Нұрлы жол» бағдарламасы бойынша салынған объектілерді пайдалануға беруге байланысты салық төлемдері мен алымдары бойынша шығыстардың 248 415 мың теңгеге ұлғаюы есебінен артық шығын 249 879 мың теңгені немесе 2,2 пайызды құрады.

1. **Кәсіпорынның 2019 жылға келешегі**

2019 жылғы 1 қаңтардан 31 желтоқсанға дейін жылу энергиясын беру және тарату тарифі ҚҚС-ты есепке алмағанда 1 Гкал үшін 1 125,39 теңгені құрайды.

2019 жылы кәсіпорын 1 617 072 мың теңге сомасындағы инвестициялық бағдарламаны игеруді жоспарлап отыр.

«Нұрлы жол» инфрақұрылымды дамытудың мемлекеттік бағдарламасы бойынша 2019 жылға арналған инвестициялар сомасы 6 654 123 мың теңгені құрайды. Құбырдың 6 704 қ.м. салынады және №12 сорғы станциясының құрылысы басталады.

Күрделі жөндеу жүргізуге 200 000 мың теңге бағытталатын болады.

Сондай-ақ көрсетілетін қызметтердің сенімділігін қамтамасыз ету және сапасын арттыру үшін алдағы 2019-2020 жылдардағы жылыту маусымына дайындық бойынша барлық қажетті іс-шаралар өткізілетін болады.